kardosdrur/scandi-wiki huggingface dataset:
Tornby Klitplantage

Tornby Klitplantage er beliggende ca. fire kilometer syd for Hirtshals hvor plantagens bevoksningsgrænse mod Jammerbugten følger en 15 – 25 meter havskrænt som er gennembrudt af talrige dybt nedskårne ådale.

Plantagen dækker et areal på ca. 548 ha og er en typisk sandflugtsplantage som blev anlagt for statsmidler i årene 1910 – 1930.

De første beplantninger i plantagen bestod af bjergfyr som hovedtræart.

I den salte, skarpe blæst udviklede bjergfyren sig dårligt og er i de senere år påbegyndt forynget med sitkagran, som ofte indfinder sig spontant i den døende bjergfyrskov. 

Nogle meget smukke, højproduktive bevoksninger af sitkagran, stammende fra plantningernes første år, har bevist denne træarts eminente overlegenhed på stedet.

Området grænser op til Natura 2000-område nr. 6 Kærsgård Strand, Vandplasken og Liver Å

Vandreture 
Fra nummererede parkeringspladser udgår afmærkede vandreture på mellem to og seks kilometer.

Ekstern henvisning og kilde
Tornby Klitplantage Hirtshals, Skov- og Naturstyrelsen, folder nr. 54 

Naturområder i Nordjylland
Naturområder i Danmark
Hjørring Kommunes geografi
Anthony Mamo

Sir Anthony Joseph Mamo ( 9. januar 1909 i Birkirkara, Malta – 1. maj 2008 i Mosta) var en maltesisk politiker.

Anthony Mamo var uddannet jurist og fra 1943 til 1957 professor i strafferet ved Malta University. I 1957 blev han nomineret til posten som formand for den maltesiske højesteret. Mellem 1971 og 1974 var han den sidste generalguvernør på øgruppen og repræsentant for den britiske dronningen. Da Malta blev parlamentarisk republik i december 1974, blev han landets første præsident. Han gik af 27. december 1976.

I 1955 blev Anthony Mamo udnævnt som Officer of the British Empire, to år senere blev han Knight Commander.

Eksterne henvisninger 
 Mamos biografi på den maltesiske regerings officielle hjemmeside

Maltas præsidenter
Politikere fra Malta
Jurister
Andrij Sjevtjenko

Andrij Mikolajovitj Sjevtjenko (ukrainsk: Андрій Миколайович Шевченко) (født 29. september 1976 i Dvirkivsjtjyna) er en ukrainsk tidligere fodboldspiller og nuværende træner, der senest var træner for Ukraines fodboldlandshold. Han var en markant angriber i store klubber som Dynamo Kyiv, Chelsea F.C. og AC Milan og er nummer tre på listen over alletiders mest scorende spillere i europæiske klubturneringer.

Karriere

Spiller 
Sjevtjenko begyndte sin karriere i Dynamo Kyiv (fra 1994-1999), hvorefter han skiftede til AC Milan i Italien. Han regnes for den bedste angriber i Milan siden Marco van Basten, blandt andet fordi han i sæsonen 2003-04 blev topscorer i Serie A med 24 mål. Det var også Sjevtjenko, der scorede det afgørende mål på straffespark, da Milan i 2003 mod Juventus vandt Champions League-finalen.

I sommeren 2006 spillede han sin første slutrunde for landshold, efter at have været med til at bringe Ukraine til VM. Samme sommer blev han solgt til Chelsea F.C., men her opnåede han kun begrænset succes. Efter gentagne rygter om et skifte tilbage til Milan blev rygterne til virkelighed, da Sjevtjenko i august 2008 returnerede til den italienske klub på en låneaftale.

Kort før afslutningen på transfervinduet i sommeren 2009 blev Sjevtjenko solgt til klubben, hvor han først slog sit navn fast, nemlig ukrainske Dynamo Kyiv. Han underskrev den 29. august 2009 en to-årig aftale med klubben.

Træner 
Sjevtjenko blev i februar 2016 hjælpetræner for det ukrainske landshold, og efter holdets eliminering ved EM-slutrunden samme år blev han forfremmet til træner. 

Han førte også Ukraine til EM-slutrunden 2020 (afholdt i 2021), hvilket var Ukraines første EM-slutrunde nogensinde. Ukraine gik videre fra indledende runde, besejrede derpå , inden de i kvartfinalen tabte til . Trods det pæne resultat i turneringen valgte Sjevtjenko kort efter slutrunden at stoppe som landstræner.

Priser 
Sjevtjenko modtog i 2004 Ballon d'Or som bevis på, at han var valgt til Årets fodboldspiller i Europa dette år.

Referencer

Eksterne henvisninger 

 
 

Fodboldspillere fra Ukraine
Fodboldspillere fra Chelsea F.C.
Fodboldspillere fra AC Milan
Fodboldspillere fra Dynamo Kyiv
Trænere for Ukraines fodboldlandshold
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2012
Wani Will

Wani Will IMO: 7638521 var et tørlastskib bygget i 1978 på  i Trondheim.

Den 24. februar 2008 sejlede skibet for fuld kraft ind i den Bornholmske kyst tæt ved Rønne havn. Årsagen til påsejlingen var, at styrmanden var beruset og ene mand på broen. Udover at styrmanden blev dømt for spritsejlads, fik kaptajnen en bøde, fordi der kun var én mand på broen.

Wani Will var senest registreret på Barbados og blev i 2014 solgt til ophugning hos Jatob Aps. i Frederikshavn

Eksterne henvisninger 
 Billeder af Wani Wills grundstødning på Bornholm.

Bornholms historie
Skibe
Barbados
Begivenheder i 2008
Gamtofte Kirke

Gamtofte Kirke er beliggende i Gamtofte Sogn, Båg Herred, Fyens Stift. Kirkens skib og den vestlige del af koret er opført i 1100-tallet. På korets sydside findes en romansk granitudsmykning, kaldet "Den Spillende Engel" og i kirkens ydermur ses en del andre romanske stenarbejder, bl.a. løvehoveder, kapitæler og søjlerester.

Tårnet er opført i begyndelsen af 1400-tallet. Det fremstod tidligere hvidkalket som resten af kirken, men blev ved en istandsættelse i slutningen af 1800-tallet afrenset og står i dag i røde sten. Tårnets murværk blev ommuret i 1927.

Våbenhuset er opført i 1600-tallet, muligvis som afløsning for et tidligere våbenhus. I 1700-tallet blev det ombygget og dets vestlige del indrettet som gravkapel for sognepræst David Seidelin og hustru Sophie Elisabeth Brinck, hvis epitafium befinder sig i kapellet. Slægten Rantzau til Brahesborgs gravkapel mod nord er opført i slutningen af 1700-tallet.

Kirkens altertavle i renæssance-stil er fra 1589. Prædikestol ligeledes i renæssance er fra 1597. På nordvæggen ses et korbuekrucifiks samt et fragment af en bæreplanke med årstallet 1482.

I 2004 blev skibets tre vinduer mod syd udstyret med glasmalerier af kunstneren Peter Brandes, der ligeledes er mester for et lille krucifiks ved prædikestolen. Samtidig blev kirken farvesat af kunstneren Maja Lisa Engelhardt.

Syd for kirken ligger Gamtofte Præstegård.

Eksterne kilder og henvisninger 

 Våbenskjold fra indgangen til det rantzauske kapel i Gamtofte Kirke
 Gamtofte Kirke  hos nordenskirker.dk
 Gamtofte Kirke hos KortTilKirken.dk

Kirker i Assens Kommune
Kirker i Odense Amt
Kirker i Fyens Stift
Fuglerede

En fuglerede er det sted fuglene udruger deres æg. 

Fuglenes reder er meget forskellige. Fra en simpel fordybning i jorden til store kunstfærdige bygningsværker.

Mange reder er opbygget med en ydre konstruktion og en indre redeskål. Formålet med den ydre rede er fx at fæstne reden til underlaget, sikre reden mod vind og vejr og somme tider også sikre reden mod fjender. Redeskålen er tit lækkert foret med mos, dun og andre bløde materialer så ungerne og ægene ligger godt.

Danske eksempler 
Som eksempler på kunstfærdige reder lavet af danske ynglefugle kan nævnes Gærdesmuttens kunstfærdige reder. Reden er lavet af græs og kviste og mos. Den har et indgangshul i siden.

En mellemform er Solsortens rede. Den laves af græs og kviste (og andet af en passende længde) og anbringes normalt i buske og træer, men kan også anbringes på andre passende steder i den rigtige højde.

De simpleste reder bygges af de hulrugende fugle. da de ikke skal tænke på den ydre rede man kan koncentrere sig om ungernes velbefindende.

Galleri 

Rede
VAG BMN-motor

BMN motoren fra VAG-koncernen er en 4-cylindret dieselmotor med Pumpe-Dyse indsprøjtning, og er en tunet udgave af 140 hk versionen (BMM).

Pumpe-Dyse teknikken afløses i løbet af 2008/2009 af commonrail teknik.

Kilde 

BMN-motor
VAG SB-motor

VAG SB motoren er en 4-cylindret dieselmotor med forkammerindsprøjtning, som blev brugt i Audi og VW modeller fra 1986 til 1993.

Som efterfølger anses 1,9 Turbodiesel motoren med kode AAZ.

Kilde 

SB-motor
Karat (juvelérfirma)

A/S Karat Guld & Gaver (oprindelig A/S Karat Guld & Sølv) er et kooperativt juvelérfirma, stiftet i 1939. Selskabet blev startet på initiativ af det daværende Guld- og Sølvarbejdernes Forbund i Danmark og dets afdelinger i København og Fredericia.

Selskabet ejes af en række fagforbund: Dansk Metal (mere end 10 pct. af aktiekapitalen), FOA - Fag og Arbejde, Nærings- og Nydelsesmiddelarbejder Forbundet, Dansk Funktionærforbund - Serviceforbundet, Dansk EL-Forbund og Fagligt Fælles Forbund.

Formand for selskabet er hovedkasserer i Dansk Metal Torben Poulsen. Direktør er Mitzi Gustavsen, som tiltrådte som direktør den 1. juli 1986.

Direktion 

 1980-1985: Søren Hansen
 1986-?: Mitzi Gustavsen

Etableret i 1939
Smykkebutikker i Danmark
Kooperationen
Gamtofte Præstegård

Gamtofte Præstegård er en præstegård, der ligger i Gamtofte Sogn, Båg Herred, Fyns Stift. Den nuværende præstegård er i hvert fald den tredje på stedet, opført efter 2. verdenskrig da en engelsk RAF-flyver den 16. maj 1944 kl. 00.50 styrtede ned i Gamtofte og bl.a. ødelagde præstegården. 

Flyet var en Lancaster med otte britiske soldater om bord, som var fløjet fra Lincolnshire for at lægge miner i Lillebælt. Flyet blev angrebet og alvorligt beskadiget af en tysk Luftwaffe-jager, da det befandt sig over Assens. Det cirklede herefter rundt en tid, inden det styrtede ned. Alle ombordværende blev dræbt ved nedstyrtningen, hvor en af flyets miner også eksploderede. Nedstyrtningen anrettede omfattende skader i Gamtofte. Udover ødelæggelsen af præstegården ødelagde flyet Gamtofte Kirkes tag samt præstegårdshaven, hvor bl.a. havens store gamle blodbøg blev rykket op med rode. Desuden blev en række andre bygninger i området beskadiget eller ødelagt. Mirakuløst blev ingen lokale beboere dræbt.

De otte dræbte soldater blev begravet af tyskerne på kirkegården i Assens samme aften uden nogen form for kirkelig ceremoni. Efter krigen blev der rejst en mindesten i Gamtofte med navnene på de dræbte besætningsmedlemmer og med flyets propel opstillet ved siden af.

Den præstegård, som blev ødelagt under nedstyrtningen, stammede vistnok fra slutningen af 1800-tallet og var blevet opført efter at den tidligere præstegård på stedet var brændt. Denne havde været en firlænget, stråtækt gård, formentlig opført i bindingsværk, som fremstod overkalket.

Overfor indkørslen til præstegården stod tidligere to store bøgetræer, kaldet "Provsten" og "Provstinden", som var plantet af Nicolaj Seidelin Bøgh (1805-1880), som 1857-80 var sognepræst i Gamtofte og provst i Båg Herred. Det ene af træerne blev fældet omkring år 2000, så der nu kun er ét træ tilbage. Bøgh og hans hustru Charlotte Bøgh, f. Dons (1816-1888) ligger begravet på kirkegården.

Eksterne henvisninger 
 Beskrivelse af nedskydningen af den britiske Lancaster med en række billeder af vragdele, dræbte besætningsmedlemmer etc.

Bygninger, konstruktioner og anlæg i Assens Kommune
Præstegårde i Danmark
Danmark under 2. verdenskrig
Gram Slot

{
  "type": "ExternalData",
  "service": "geoshape",
  "ids": "Q2241267",
  "properties": {
    "title": "Gram Slot",
  }
}

Gram Slot i Gram i Haderslev Kommune, Gram Sogn, Frøs Herred, er et tidligere kongeslot, hvis historie går tilbage til 1232, hvor det nævnes i Kong Valdemar Sejrs Jordebog, hvor den hørte under kronen. Det var dengang en borg, der lå ca. 3 km nordvest for det nuværende slot. I 1314 tilhørte det  hertug Erik 2. af Sønderjyllands slægt. Det vides ikke, hvor hovedbygningen lå på det tidspunkt, men der er flere voldsteder i omegnen. 

Ved slutningen af 1300-tallet overgik Gram til Henneke Limbek, som var en søn af Claus Limbek. Omkring 1467  overtog Ditlev Reventlow godset. 

Det var under Reventlow-slægtens ejerskab, at bygningerne omkring 1500 blev flyttet til den nuværende placering, og dele af den nuværende østfløj er fra den tid. 

Hovedbygningen, der er fredet, er et trefløjet anlæg omgivet af voldgrave, der ligger ved slotssøen i den nordøstlige udkant af Gram. Hovedfløjen er opført omkring 1670 af feltmarskal Hans Schack, der også i 1673 færdigbyggede og åbnede Gram Slotskro. 

Østfløjen bruges i dag til privat beboelse, mens syd- og vestfløjen ofte anvendes i forbindelse med diverse offentlige arrangementer.

I 2014 lavede TV Syd strikkekonkurrencen Den Store Strikkedyst på slottet. Programmet blev sendt over 12 uger.

Godsejer og direktør Svend Brodersen oplyste i 2016, at den norske lavpriskæde Rema 1000 i dag ifølge cvrapi.dk (Det centrale virksomhedsregister) ejer 49,99 procent af 'Gram og Nybøl Godser A/S', i daglig tale Gram Slot.

Ejerliste 
(ikke komplet)
 Henneke Limbek
 Ditlev Reventlow
 Christoffer Detlevsen von Buchwald
 Detlev Christophersen von Buchwald
 (1638) Kongen
 Dines von Podewils
 (1623-1696) Christoffer Henriksen Rantzau
 (1661-1676) Hans lensgreve Schack
 (1676-1683) Otto Didrik lensgreve Schack 
 (1683-1719) Hans lensgreve Schack 
 (1719-1741) Otto Didrik lensgreve Schack
 (1741-1760) Hans lensgreve Schack
 (1760-1790) Frederik Christian greve Schack
 (1790-1821) Knud Bille greve Schack
 (1821-1847) Henrik Adolf greve Brockenhuus-Schack
 (1847-1892) Knud greve Brockenhuus-Schack
 (1892-1938) Adolph greve Brockenhuus-Schack
 (1938-1964) Kjeld greve Brockenhuus-Schack
 (1964-2007) Jens greve Brockenhuus-Schack
 (2007-2010) Sanne og Svend Brodersen
 (2010-) Sanne og Svend Brodersen / Rema 1000 (49,99%)

Galleri

Se også 
 Gram Slotskro

Litteratur 
 J.P. Trap: Danmark, 4. udg. bd.IX 1930
 Jytte Ortmann: Guide over Danske Herregårde og Slotte, Danmarks Naturfredningsforening 1985
Birthe Lauritsen: Gram Slot - fra kongsborg til fremtiden. puella.dk 2019

Referencer

Eksterne henvisninger 

 Gram Slots hjemmeside
 Gram Slot på 1001 fortællinger om Danmark
 Billeder af Gram Slot 

De to adelige godsdistrikter i Angel
Fredede slotte og herregårde i Danmark
Slotte i Danmark
Fredede bygninger, konstruktioner og anlæg i Haderslev Kommune
Herregårde i Haderslev Amt
Godser på jyske halvø
Godser i Sønderjylland/Slesvig
Reitangruppen
SSI

SSI henvikser til forskellige artikler:
 Statens Serum Institut
 Synchronous Serial Interface
 Small scale integration
Sarah Egglestone

Sarah Egglestone (født 4. april 1975) er medlem af popgruppen ATC.

Sangere fra Australien
Personer fra Melbourne
Naturværkstedet Streyf

Naturværkstedet Streyf er et naturværksted ejet af Københavns Kommune og beliggende ved Utterslev Mose. Streyf benyttes af kommunens naturvejledere og lånes også ud til skoler og institutioner.

Eksternt link 
 http://www.vejpark2.kk.dk/groen/naturvejledning/naturvaerksted/index.htm 

Uddannelsesinstitutioner i København
Louis Lundgreen

Louis Frederik Valdemar Lundgreen (24. april 1901, Randers – 26. september 1976, København) var en dansk atlet og malermester. 

Lundgreen var medlem af Randers Freja (-1923) og Københavns IF (1923-). Vandt 36 DM iberegnet stafet. Til DM 1927 vandt han på to dage fem guldmedaljer (400 meter, 110 meter hæk, 400 meter hæk, trespring og 4 x 400 meter) en sølvmedalje (200 meter) og en bronzemedalje (længdespring). Han var fem gange på landsholdet.

Han deltog på sin bedste disciplin 400 meter hæk i OL 1924 i Paris (nr. 16) og OL 1928 i Amsterdam (nr. 13). Deltog også begge gange på 110 meter hæk og 1924 også på 400 meter. To gange nåede han en 10. plads på verdensranglisten; 1923 i trespring (14,35) og 1925 på 110 meter hæk (15,0).

Danske mesterskaber 
 400 meter: 1925 1927-29 og 1932
 110 meter hæk: 1925-30, 1932 og 1934-35
 400 meter hæk: 1926-32 og 1934-35
 Trespring: 1926-29 og 1935
 4 x 400 meter: 8 gange

Danske rekorder 
 400 meter hæk: 58,1 1923-1924 
 400 meter hæk: 56,2 1924-1932
 400 meter hæk: 56,0 1932-1938
 Trespring: 13.96 (Århus Stadion 15. juli 1923 – 19. august 1923)
 Trespring: 14.35 (Randers Stadion 19. august 1923 – 17. august 1930)
 4 x 400 meter: 3,28,0 1924-1930
 4 x 400 meter: 3,26,6 1930-1931

Bedste resultat 
 100 meter: 11,2
 200 meter: 23,1
 400 meter: 50,4
 800 meter: 1.58.8
 1000 meter: 2.46.?
 110 meter hæk: 15,0
 200 meter hæk: 25,2
 400 meter hæk: 54,8
 Længdespring: 6,96
 Trespring: 14,35

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 

Sprintere fra Danmark
Danske OL-deltagere i atletik
Atleter fra Københavns IF
Atleter fra Randers Freja
Personer fra Randers
Hækkeløbere fra Danmark
Trespringere fra Danmark
Leopoldo Calvo-Sotelo

Leopoldo Calvo-Sotelo Bustelo (født 14. april 1926 i Madrid, død 3. maj 2008 sammesteds) var en spansk politiker for partiet Unión de Centro Democrático (UCD). Han var Spaniens premierminister 1981–1982.

Efter Francos død blev Calvo-Sotelo minister i den første regering i det genindførte monarki. Calvo-Sotelo var handelsminister 1975–1976 og fik en række andre poster i Adolfo Suarez' regering. Da Suarez gik af som premierminister i 1981, overtog Calvo-Sotelo posten som regeringschef. Indsættelsesceremonien i nationalforsamlingen den 23. februar 1981 blev afbrudt af et militært kupforsøg under ledelse af Antonio Tejero. Efter at dette blev slået ned virkede Calvo-Sotelo som premierminister fra februar 1981 til december 1982, hvorefter Felipe González overtog.

Calvo-Sotelo var uddannet ingeniør.

I 2002 udnævnte kong Juan Carlos Leopoldo Calvo-Sotelo til Marki af Ría de Ribadeo med distinktionen Grandeza de España.

Referencer 

Spaniens premierministre
Personer fra Madrid
Ingeniører fra Spanien
Spaniere i 1900-tallet
Spaniere i 2000-tallet
Personer døde af hjertestop
VAG 9A-motor

VAG 9A motoren er en 16 ventilet 2,0 liters 4-cylindret benzinmotor fra VAG-koncernen. Den er en opboret udgave af den gamle 16 ventilede 1,8 liter motor med kode KR.

I 1993 blev ydelsen hævet til 150 hk (kode ABF).

Kilde 

9A-motor
Alfredo Reinado

Alfredo Alves Reinado (11. november 1968 –11. februar 2008) var en officer og oprørsleder fra Østtimor.

Reinado var major i Øst-Timors forsvarsstyrker indtil han deserterede den 4. maj 2006 for at sluttet sig til omkring 600 andre tidligere soldater som var blevet afskediget efter protester med baggrund i utilfredshed mod favorisering i forbindelse med forfremmelser. Reinado stillede sig i spidsen for soldaterne og anførte et oprør mod myndighederne. Den 11. februar 2008 gennemførte oprørerne under ledelse af Reinado et angreb mod Østtimors præsident José Ramos Horta og statsminister Xanana Gusmão. Reinado blev skudt og dræbt under attentatforsøget.

Personer fra Østtimor
Personer fra Dili
Rede

En rede er et sted hvor et dyr har sine unger og/eller æg.

Mange dyrearter laver reder, specielt mange dyr der lægger æg.

Se også:
 Fuglerede
 Almindeligt egern

Dyr
Pyjamas

En pyjamas er et ord med flere betydninger, som har relation til beklædning. Ordet pyjamas eller pajamas (پايجامه) er persisk og er sammensat af de to ord pai (da. ben) og jamah (da. beklædning) og betyder derfor benklæder.

 Den originale pyjamas — er løse, lette benklæder bundet om livet og anvendes i Syd- og Vestasien.

 Et løst, todelt beklædning afledt af det førnævnte beklædning og bæres af især mænd og drenge som nattøj, i Storbritannien, USA og andre lande.

 Andet beklædning afledt af førnævnte beklædning, såsom kvinders strandpyjamas.

Kilder/referencer 

Nattøj
Nørre Felding Kirke

Nørre Felding kirke er en romansk kvaderstenskirke fra omkring år 1100. Kirken har været restaureret mange gange, seneste i 2007, hvor det meste af kirken blev malet om. Kirkens tårn blev nedbrudt i 1700-tallet og da man restaurede kirken i 1938 valgte man at bygge en tagrytter, som indeholdt klokken. 

I kirken hænger et riffelmaleri, der på den ene side forestiller bebudelsen af Jesu fødsel og på den anden siden Jomfru Maria med Jesus som spæd. Maleriet er fra 1792.

Mange af de billeder som hænger i kirken er malet af Bodil Kaalund, blandt andet har hun udsmykket prædikestolen, som er fra 1592.

Kilder

Eksterne henvisninger 
 Nørre Felding Kirke hos KortTilKirken.dk

Kirker i Holstebro Kommune
Kirker i Viborg Stift
Kirker i Ringkøbing Amt
Neustadt bei Coburg

Neustadt bei Coburg er en by i Landkreis Coburg i Regierungsbezirk Oberfranken i den tyske delstat Bayern. Den ligger 15 km nordøst for Coburg, og danner sammen med den umiddelbart tilgrænsende thüringske venskabsby Sonneberg et geografisk og økonomisk sammenhængende byområde.

Geografi 
Neustadt bei Coburg ligger i den nordøstlige del af landkreisen, i en bred dal i de sydlige udløbere af Thüringer Wald. Byen ligger ved foden af Neustadter „Hausberges“, der går op til de 515,5 meter høje Zeugenberge. Gennem byområdet løber floderne Röden og Steinach.

Bydele og landsbyer 
Neustadt b. Coburg er inddelt i 22 bydele

Eksterne henvisninger 

 Webside for Neustadt b. Coburg
Schwabiske Krig

Den Schwabiske Krig (Schwabenkrieg, også kaldet Schweizerkrieg i Tyskland og Engadiner Krieg) var en krig mellem det gamle Schweiziske forbund og det habsburgske fyrstehus.

Ekstern henvisning 

Schweiz' historie
Portia de Rossi

Portia Lee James DeGeneres (født Amanda Lee Rogers 31. januar 1973 i Horsham, Australien), bedre kendt under navnet Portia de Rossi, er en australsk skuespillerinde. I den brede offentlighed er hun bedst kendt for sine roller som sagføreren Nelle Porter i dramakomedieserien Ally og som Lindsay Fünke i komedieserien Arrested Development.

De Rossi lever sammen med sin kone, talkshow-værten Ellen DeGeneres. De Rossi har været nomineret og vundet flere priser for sine skuespillerpræstationer.

Eksterne kilder/henvisninger 

 

Skuespillere fra Australien
Personer fra Melbourne
Anatolien

Anatolien (græsk: ανατολια, der hvor solen står op, på nyere græsk blot "øst" og Lilleasien (Μικρά Ἀσία Mikrá Asía) er en region i Sydvestasien og en del af Tyrkiet (tyrkisk: Anadolu).

Lilleasien (Μικρά Ἀσία Mikrá Asía) er den ældre græske betegnelse for den store halvø som i dag udgør den asiatiske del af Tyrkiet; den ligger mellem Bosporus, Marmarahavet, Dardanellerne, Sortehavet, Ægæiske hav og Middelhavet.

I antikken var Lilleasien (grækernes "Asia" i modsætning til det nuværende Grækenland som blev kaldt "Europa") opdelt i følgende landskaber, som var beboede af hellenske stammer:
 Aiolis
 Bitynien
 Frygien
 Galatien
 Isaurien
 Kabalia
 Kappadokien
 Karien
 Kilikien
 Lydien
 Lykaonien
 Lykien
 Milyas
 Mysien
 Paflagonien
 Pamfylien
 Pisidien
 Pontos eller Pontus
 Troas

I løbet af middelalderen gradvist besat af tyrkiske stammer, som kom som nomader fra Centralasien. Herefter blev de hellenske befolkninger gradvist tvunget vestpå, og med undtagelse af få tusinde grækere i Istanbul forsvandt de sidste ca. 1,5 millioner grækere i 1922-23.

Se også 
 Asia

Eksterne henvisninger 

 
Tidligere riger, stater, protektorater, kolonier og lande
Superligaen 2003-04

Superligaen 2003-04 var den 14. sæson siden oprettelsen af ligaen. Den blev administreret af DBU og fandt sted fra 26. juli 2003 til 29. maj 2004.

FC København vandt mesterskabet og fik en plads i kvalifikationen til UEFA Champions League, mens andenpladsen Brøndby IF kom i kvalifikation til UEFA Cuppen. Nr. 3 og 4 kvalificerede sig til UEFA Intertoto Cup. Desuden fik de fire bedst placerede hold hver en plads i Royal League. BK Frem og AB rykkede med sidste- og næstsidstepladsen ned i 1. division.

Stillingen

Topscorere

Referencer

Eksterne henvisninger 
 SAS Ligaen 2003-04  hos DBU
 Slutstillingerne 2003/04 fra danskfodbold.com – DBUs Officielle Statistikere
 Kampoversigt på NetSuperligaen 
 Peders Fodboldstatistik

2003-04
Fodboldsæson 2003-04